3.

Prilog IV., na način kako je izmijenjen Odlukom br. 3/2008 AKP-EZ Vijeća ministara od 15. prosinca 2008. (2), mijenja se kako slijedi: (a) Članci 1., 2. i 3. zamjenjuju se sljedećim: „Članak 1. Operacije koje se financiraju iz nepovratnih sredstava u sklopu okvira ovog Sporazuma programirane su na početku razdoblja koje je pokriveno višegodišnjim financijskim okvirom suradnje. Programiranje se zasniva na načelima vlasništva, usklađivanja, koordinacije i harmonizacije donatora, upravljanja za razvojne rezultate i međusobnoj odgovornosti. Programiranje za ovu svrhu znači: (a) priprema i razvoj strateške dokumentacije zemlje, regije ili unutar AKP-a na temelju njihovih vlastitih srednjoročnih razvojnih ciljeva i strategija i uzimajući u obzir načela zajedničkog programiranja i podjele rada između donatora, a koji će u mjeri u kojoj je to moguće biti proces vođen od strane zemlje ili regije partnera; (b) jasna naznaka Zajednice indikativnog financijskog programabilnog izdvajanja te iz kojeg zemlja, regija ili suradnja unutar AKP-a može imati koristi unutar razdoblja pokrivenog višegodišnjim financijskim okvirom suradnje na temelju ovog Sporazuma, kao i ostalih relevantnih informacija, što uključuje moguće rezerve za nepredviđene potrebe; (c) priprema i donošenje indikativnog programa za provedbu strateške dokumentacije, uzimajući u obzir obveze drugih donatora, a posebno država članica EU; i (d) postupak pregleda koji pokriva stratešku dokumentaciju, indikativni program i volumen resursa koji su mu dodijeljeni. Članak 2. Strateška knjiga zemlje Stratešku knjigu zemlje priprema država AKP-a na koju se odnosi i EU. Zasniva se na održanim savjetovanjima s širokom lepezom dionika, uključujući nedržavne dionike, lokalne vlasti i gdje je to relevantno AKP parlamente te se zasniva na stečenom iskustvu i najboljoj praksi. Svaka strateška knjiga zemlje prilagođava se potrebama i odgovara posebnim okolnostima svake države AKP-a. Strateška knjiga zemlje predstavlja instrument kojim se utvrđuju prioritetne aktivnosti i izgrađuje lokalno vlasništvo nad programima suradnje. U nju se bilježe odstupanja između vlastite analize zemlje i analize Zajednice. Strateška knjiga zemlje sadrži sljedeće standardne elemente: (a) analiza političkog, gospodarskog, društvenog i ekološkog konteksta zemlje, ograničenja, sposobnosti i projekcije, uključujući ocjenu osnovnih potreba, kao što je dohodak po glavi stanovnika, veličina stanovništva i društveni pokazatelji i ranjivost; (b) detaljni nacrt srednjoročne razvojne strategije zemlje uz jasno definirane prioritete i očekivane financijske zahtjeve; (c) nacrt relevantnih planova i radnji ostalih donatora prisutnih u zemlji, a posebno uključujući one iz država članica EU u njihovom svojstvu kao dvostranih donatora; (d) povratne strategije koje detaljno opisuju poseban doprinos EU. One u mjeri u kojoj je to moguće omogućavaju komplementarnost s operacijama koje financira sama AKP zemlja i ostali donatori prisutni u zemlji; i (e) naznaka najprikladnije potpore i provedbenih mehanizama koji će se primjenjivati u provedbi gore navedenih strategija. Članak 3. Izdvajanje resursa 1. Indikativno izdvajanje resursa između AKP zemalja zasniva se na standardnim, objektivnim i transparentnim potrebama i izvedbenim kriterijima. U ovom kontekstu: (a) potrebe se ocjenjuju na temelju kriterija koji se odnose na dohodak po glavi stanovnika, veličinu stanovništva, društvene pokazatelje i stupanj zaduženja, kao i osjetljivost na egzogene šokove. Poseban tretman dobivaju najnerazvijenije države AKP-a te se uzima u obzir osjetljivost otočnih i država bez izlaza na more. Osim toga u obzir se uzimaju posebne poteškoće zemalja koje moraju rješavati posljedice sukoba ili prirodne katastrofe; i (b) izvedba se ocjenjuje na temelju kriterija koji se odnose na upravljanje, napredak u provedbi institucionalnih reformi, izvedbu zemalja u korištenju resursa, učinkovitu provedbu postojećih operacija, ublažavanje ili smanjenje siromaštva, napredak prema realizaciji Milenijskih razvojnih ciljeva, mjere održivog razvoja i provedbu makroekonomske i sektorske politike. 2. Izdvojeni resursi sastoje se od sljedećeg: (a) programabilno izdvajanje, a kojim se pokriva makroekonomska potpora, sektorska politika, programi i projekti kojima se pruža potpora fokalnim ili nefokalnim područjima pomoći Zajednice. Programabilno izdvajanje omogućava dugoročno programiranje potpore Zajednice za odnosnu zemlju. Uz ostale moguće resurse Zajednice, ova izdvajanja predstavljaju osnovu za pripremu indikativnog programa za odnosnu zemlju; i (b) izdvajanje kojim se pokrivaju nepredviđene potrebe, kao što su one iz članaka 66. i 68. i članaka 72., 72.a i 73. ovog Sporazuma, a koje je dostupno na temelju uvjeta predviđenih navedenim člancima, pod uvjetom da se potpora ne može financirati iz proračuna Unije. 3. Na temelju rezervi za nepredviđene potrebe osiguravaju se sredstva za one zemlje koje zbog izvanrednih okolnosti ne mogu imati pristup redovnim programabilnim resursima. 4. Ne dovodeći u pitanje članak 5. stavak 7. ovog Priloga o pregledima, Zajednica može, a da bi se uzele u obzir nove potrebe ili izvanredna izvedba, povećati programabilna izdvajanja za zemlju ili izdvajanja za nepredviđene potrebe: (a) nove potrebe mogu biti posljedica izvanrednih okolnosti kao što su kriza i situacija nakon krize ili nepredviđenih potreba navedenih u stavku 2. točki (b); (b) izvanredna izvedba u situaciji u kojoj je, osim pregleda na pola puta i na kraju razdoblja, u cijelosti realizirano programabilno izdvajanje za zemlju i moguće je apsorbirati dodatna sredstva iz nacionalnog indikativnog programa uz pretpostavku postojanja učinkovite politike za smanjenje siromaštva i zdravo financijsko upravljanje.” (b) Članak 4. stavci 1. do 4. zamjenjuju se sljedećim: „1. Nakon primitka gore navedenih informacija svaka država AKP-a sastavit će i podnijeti Zajednici nacrt indikativnog programa na temelju i u skladu s vlastitim razvojnim ciljevima i prioritetima na način kako su sadržani u strateškoj knjizi zemlje. Nacrt indikativnog programa sadrži: (a) opću proračunsku podršku i/ili ograničeni broj fokalnih sektora ili područja na koje se podrška treba koncentrirati; (b) najprikladnije mjere i operacije za realizaciju ciljeva i meta u fokalnom sektoru ili području; (c) resurse koje je moguće rezervirati za ograničeni broj programa i projekata izvan fokalnog sektora ili područja i/ili grubi nacrt takvih aktivnosti, kao i naznaku resursa koji će se izdvajati za svaki od ovih elemenata; (d) vrste nedržavnih dionika koji ispunjavaju uvjete za financiranje u skladu s kriterijima predviđenim od strane Vijeća ministara, resurse koji se izdvajaju za nedržavne dionike i vrste aktivnosti koje će se podržavati, a koje moraju biti neprofitne; (e) prijedlozi za moguće sudjelovanje u regionalnim programima i projektima; i (f) moguća rezerviranja za osiguranje od mogućih potraživanja i za pokriće povećanja troškova i nepredvidljive troškove. 2. Nacrt indikativnog programa sadrži ako je to prikladno resurse rezervirane za jačanje AKP sposobnosti za ljudske resurse te materijalne sposobnosti i institucionalne sposobnosti za pripremu i provedbu nacionalnih indikativnih programa i moguće sudjelovanje u programima i projektima koji se financiraju iz regionalnih indikativnih programa i za poboljšanje upravljanja javnim investicijskim projektnim ciklusom država AKP-a. 3. Nacrt indikativnog programa podliježe razmjeni stajališta između odnosne države AKP-a i Zajednice. Indikativni program donosi se sporazumno od strane Komisije u ime Zajednice i odnosne države AKP-a. Nakon donošenje obvezuje Zajednicu i odnosnu državu. Ovaj indikativni program nalazi se u prilogu strateške knjige zemlje i osim toga sadrži: (a) naznaku konkretnih i jasno identificiranih operacija, posebno onih koje mogu biti realizirane prije sljedećeg pregleda; (b) indikativni vremenski raspored za provedbu i pregled indikativnog programa, uključujući obveze i isplate resursa; i (c) kriterije za pregled na temelju rezultata. 4. Zajednica i država AKP-a poduzimaju sve potrebne mjere kojima se osigurava da proces programiranja bude dovršen u što kraćem roku i osim u izvanrednim okolnostima u roku od dvanaest mjeseci od donošenja višegodišnjeg financijskog okvira suradnje. U ovom kontekstu priprema strateške knjige zemlje i indikativnog programa mora biti dio kontinuiranog procesa koji dovodi do donošenja jedinstvenog dokumenta.” (c) Članak 5. mijenja se kako slijedi: i. stavak 2. zamjenjuje se sljedećim: „2. U izvanrednim okolnostima iz članka 3. stavka 4., a da bi se uzelo u obzir nove potrebe ili izvanrednu izvedbu, moguće je izvršiti ad hoc pregled na zahtjev bilo koje stranke.”; ii. u stavku 4. uvodni tekst zamjenjuje se sljedećim: „4. Godišnji operativni pregledi, pregledi na pola puta i na kraju razdoblja indikativnog programa sastoje se od zajedničke ocjene provedbe programa i uzimaju u obzir rezultate relevantnih aktivnosti nadzora i evaluacije. Pregledi se provode lokalno i finalizira ih nacionalni dužnosnik za ovjeravanje i Komisija, na temelju savjetovanja s odgovarajućim dionicima, uključujući nedržavne aktere, lokalna tijela i, gdje je to relevantno, ACP parlamente. Oni posebno pokrivaju ocjenu sljedećeg:”; iii. stavci 5., 6. i 7. zamjenjuju se sljedećim: „5. Komisija jednom godišnje podnosi izvješće sa sažetkom o dovršetku godišnjeg operativnog pregleda Odboru za suradnju za financiranje razvoja. Odbor ispituje izvješće u skladu sa svojim dužnostima i ovlastima iz ovog Sporazuma. 6. U svjetlu godišnjih operativnih pregleda, nacionalni dužnosnik za ovjeravanje i Komisija mogu na pola razdoblja provedbe i na kraju razdoblja provedbe pregledati i prilagoditi stratešku knjigu zemlje: (a) ako operativni pregledi upućuju na konkretne probleme; i/ili (b) u svjetlu promijenjenih okolnosti države AKP-a. O promjeni strateške knjige zemlje može se također odlučivati na temelju ad hoc pregleda predviđenog stavkom 2. Pregled na kraju razdoblja provedbe može također uključivati prilagodbu za novi višegodišnji financijski okvir suradnje u smislu izdvajanja resursa i pripreme za sljedeći program. 7. Nakon dovršetka pregleda na pola razdoblja provedbe i na kraju razdoblja provedbe Komisija može u ime Zajednice povećati ili smanjiti izdvajanje resursa zemlje u svjetlu postojećih potreba i izvedbe od strane odnosne države AKP-a. Nakon ad hoc pregleda predviđenog stavkom 2. Komisija može u ime Zajednice također povećati izdvajanje resursa u svjetlu novih potreba ili izvanredne izvedbe od strane odnosne države AKP-a, na način kako je definirano člankom 3. stavkom 4.” (d) Članak 6. mijenja se kako slijedi: i. naslov se zamjenjuje sljedećim: „Područje primjene”; ii. dodaju se sljedeći stavci: „3. Zahtjeve za financiranje regionalnih programa podnose: (a) uredno ovlašteno regionalno tijelo ili organizacija; ili (b) uredno ovlašteno subregionalno tijelo, organizacija ili država AKP-a u odnosnoj regiji u fazi programiranja, pod uvjetom da je operacija identificirana u regionalnom indikativnom programu. 4. Sudjelovanje zemalja u razvoju koje nisu AKP u regionalnim programima predviđeno je samo u mjeri u kojoj: (a) gravitacijsko središte projekata i programa financiranih iz višegodišnjeg financijskog okvira suradnje ostaje u jednoj od država AKP-a; (b) istovjetne odredbe postoje u okviru financijskih instrumenata Zajednice; i (c) poštuje se načelo proporcionalnosti.” (e) Članci 7., 8. i 9. zamjenjuju se sljedećim: „Članak 7. Regionalni programi Države AKP-a odlučuju o definiciji geografskih regija. U najvećoj mogućoj mjeri, programi regionalne integracije moraju odgovarati programima postojećih regionalnih organizacija. U načelu, u slučaju da se preklapa članstvo nekoliko relevantnih regionalnih organizacija, regionalni program integracije mora odgovarati kombiniranom članstvu ovih organizacija. Članak 8. Regionalno programiranje 1. Programiranje se odvija na razini svake regije. Programiranje jest rezultat razmjene stajališta između Komisije i uredno ovlaštene regionalne organizacije, a ako ne postoji takvo ovlaštenje, nacionalnih dužnosnika za ovjeravanje zemalja u regiji. Kada je to prikladno, programiranje može uključivati savjetovanje s nedržavnim akterima zastupljenim na regionalnoj razini te, gdje je to relevantno, regionalnim parlamentima. 2. Regionalnu stratešku knjigu priprema Komisija i uredno ovlaštena regionalna organizacija u suradnji s državama AKP-a u odnosnoj regiji na temelju načela supsidijarnosti i komplementarnosti, uzimajući u obzir programiranje iz strateške knjige zemlje. 3. Regionalna strateška knjiga predstavlja instrument kojim se utvrđuju prioritetne aktivnosti i izgrađuje lokalno vlasništvo nad podržanim programima. Regionalna strateška knjiga sadrži sljedeće standardne elemente: (a) analiza političkog, gospodarskog, društvenog i konteksta vezanog za okoliš regije; (b) ocjena procesa i izgleda za regionalnu gospodarsku integraciju i integraciju u svjetsko gospodarstvo; (c) kratki prikaz regionalnih strategija i prioriteta i očekivanih financijskih zahtjeva; (d) kratki prikaz relevantnih aktivnosti ostalih vanjskih partnera u regionalnoj suradnji; (e) kratki prikaz posebnog doprinosa EU za realizaciju ciljeva regionalne integracije, a koji u najvećoj mogućoj mjeri upotpunjuje operacije koje se financiraju od strane samih država AKP-a i od strane ostalih vanjskih partnera, posebno država članica EU; i (f) naznaka najprikladnije potpore i provedbenih mehanizama koji će se primjenjivati u provedbi gore navedenih strategija. Članak 9. Izdvajanje resursa 1. Indikativno izdvajanje resursa u regijama AKP-a zasniva se na standardnim, objektivnim i transparentnim procjenama potreba i napretka i izgledima u procesu regionalne suradnje i integracije. 2. Izdvojeni resursi sastoje se od sljedećeg: (a) programabilno izdvajanje, a kojim se pokriva regionalna integracija, sektorska politika, programi i projekti kojima se pruža potpora fokalnim ili nefokalnim područjima pomoći Zajednice; i (b) izdvajanja za svaku regiju AKP-a kojima se pokrivaju nepredviđene potrebe, kao što su one definirane u člancima 72., 72.a i 73. ovog Sporazuma kada se s obzirom na prekograničnu prirodu i/ili opseg nepredviđenih potreba potpora može učinkovitije pružati na regionalnoj razini. Sredstva su dostupna prema uvjetima iz članaka 72., 72.a i 73. ovog Sporazum kada se potpora ne može financirati iz proračuna Unije. Osigurano je nadopunjavanje intervencija osiguranih na temelju ovog izdvajanja i eventualnih intervencija na razini zemlje. 3. Programabilno izdvajanje omogućava dugoročno programiranje potpore Zajednice za odnosnu regiju. Da bi se postigao odgovarajući opseg i povećala učinkovitost, regionalna i nacionalna sredstva mogu se pomiješati za financiranje regionalnih operacija uz jasnu nacionalnu komponentu. Regionalno izdvajanje za nepredviđene potrebe može biti mobilizirano u korist odnosne regije i AKP zemalja izvan regije kada priroda nepredviđene potrebe iziskuje njihovo uključivanje te gravitacijsko središte predviđenih projekata i programa ostaje u regiji. 4. Ne dovodeći u pitanje članak 11. o pregledima, Zajednica može, a da bi se uzele u obzir nove potrebe ili izvanredna izvedba, povećati programabilna izdvajanja za regiju ili izdvajanja za nepredviđene potrebe: (a) nove potrebe jesu potrebe koje proizlaze iz izvanrednih okolnosti kao što su kriza i situacija nakon krize ili nepredviđenih potreba navedenih u stavku 2. točki (b); (b) izvanredna izvedba u situaciji u kojoj je, osim pregleda na pola puta i na kraju razdoblja, u cijelosti realizirano izdvajanje za regiju i moguće je apsorbirati dodatna sredstva iz regionalnog indikativnog programa uz pretpostavku postojanja učinkovite regionalne integracije i zdravog financijskog upravljanja.” (f) Članak 10. stavak 2. zamjenjuje se sljedećim: „2. Regionalni indikativni programi donose se sporazumno od strane Zajednice i uredno ovlaštenih regionalnih organizacija ili ako takvo ovlaštenje ne postoji odnosne države AKP-a.” (g) U članku 11. numerira se postojeći stavak i dodaje novi stavak: „2. U izvanrednim okolnostima iz članka 9. stavka 4., a da bi se uzelo u obzir nove potrebe ili izvanrednu izvedbu, moguće je izvršiti pregled na zahtjev bilo koje stranke. Kao posljedica ad hoc pregleda, obje stranke odlučuju o promjeni regionalne strateške knjige i/ili Komisija u ime Zajednice može povećati izdvajanje resursa. Pregled na kraju razdoblja provedbe može također uključivati prilagodbu za novi višegodišnji financijski okvir suradnje u smislu izdvajanja resursa i pripreme za sljedeći regionalni indikativni program.” (h) Članak 12. zamjenjuje se sljedećim: „Članak 12. Suradnja unutar AKP-a 1. Suradnja unutar AKP-a kao instrument razvoja doprinosi cilju partnerstva AKP-EZ. Suradnja unutar AKP-a predstavlja nadregionalnu suradnju. Cilj suradnje jest rješavati zajedničke izazove s kojima su suočene AKP zemlje kroz operacije koje nadmašuju koncept geografske lokacije i od kojih imaju koristi sve države AKP-a. 2. U skladu s načelima supsidijarnosti i komplementarnosti, intervencija unutar AKP-a predviđa se kada je nacionalna i/ili regionalna akcija nemoguća ili manje učinkovita, a da bi se osigurala dodana vrijednost u usporedbi s operacijama koje se izvršavaju s ostalim instrumentima suradnje. 3. Kada skupina AKP-a odluči doprinijeti međunarodnim ili međuregionalnim inicijativama iz fonda iz AKP-a, potrebno je osigurati odgovarajuću vidljivost.” (i) Dodaju se sljedeći članci: „Članak 12.a Strateška knjiga unutar AKP-a 1. Programiranje suradnje unutar AKP-a jest rezultat razmjene stajališta Komisije i AKP odbora veleposlanika te ga zajedno pripremaju službe Komisije i tajništva AKP-a nakon savjetovanja s relevantnim akterima i dionicima. 2. Strateška knjiga unutar AKP-a definira prioritete suradnje unutar AKP-a i akcija potrebnih za izgradnju vlasništva nad podržanim programima. Ona sadrži sljedeće standardne elemente: (a) analiza političkog, gospodarskog, društvenog i konteksta vezanog za okoliš skupine država AKP-a; (b) ocjena suradnje unutar AKP-a u odnosu na njezin doprinos realizaciji ciljeva ovog Sporazuma i stečeno iskustvo; (c) kratki prikaz strategija i ciljeva unutar AKP-a i očekivanih financijskih zahtjeva; (d) kratki prikaz relevantnih aktivnosti ostalih vanjskih partnera u suradnji; i (e) naznaku doprinosa EU za realizaciju ciljeva suradnje unutar AKP-a i njezine komplementarnosti s operacijama koje se financiraju na nacionalnoj i regionalnoj razini i od strane ostalih vanjskih partnera, posebno država članica EU. Članak 12.b Zahtjevi za financiranje Zahtjeve za financiranje programa unutar AKP-a podnose: (a) izravno AKP vijeće ministara ili Odbor veleposlanika AKP-a.; ili (b) indirektno: i. najmanje tri uredno ovlaštena regionalna tijela ili organizacije koji pripadaju različitim geografskim regijama ili najmanje dvije države AKP-a iz svake od tri regije; ii. međunarodne organizacije, kao što je Afrička unija, koje izvršavaju operacije kojima se doprinosi ciljevima regionalne suradnje i integracije podložno prethodnom odobrenju od strane AKP odbora veleposlanika; ili iii. karipske ili tihooceanske regije s obzirom na njihovu posebnu geografsku situaciju podložno prethodnom odobrenju od strane AKP vijeća ministara li AKP odbora veleposlanika. Članak 12.c Izdvajanje resursa Indikativno izdvajanje resursa u regijama AKP-a zasniva se na standardnim, objektivnim i transparentnim procjenama potreba i napretka i izgledima u procesu regionalne suradnje i integracije unutar AKP-a. Sastoji se od rezerve neprogramiranih sredstava.” (j) Članci 13. i 14. zamjenjuju se sljedećim: „Članak 13. Indikativni program unutar AKP-a 1. Indikativni program unutar AKP-a sastoji se od sljedećih glavnih standardnih elemenata: (a) fokalni sektori i teme pomoći Zajednice; (b) najprikladnije mjere i akcije za postizanje ciljeva predviđenih za fokalne sektore i teme; i (c) programi i projekti potrebni za realizaciju identificiranih ciljeva, pod uvjetom da su jasno identificirani, kao i naznaka resursa koji se izdvajaju za svakog od njih i raspored provedbe. 2. Komisija i tajništvo AKP-a identificiraju i ocjenjuju odgovarajuće akcije. Na ovoj osnovi indikativni program AKP-a zajedno pripremaju službe Komisije i tajništvo AKP-a i predstavljaju ga Odboru veleposlanika AKP-EZ. Donosi ga Komisija u ime Zajednice i Odbor veleposlanika AKP-a. 3. Ne dovodeći u pitanje članak 12.b točku (b) podtočku iii., Odbor veleposlanika AKP-a. svake godine predstavlja konsolidirani popis zahtjeva za financiranje prioritetnih akcija koje su predviđene indikativnim programom unutar AKP-a. Komisija identificira i priprema odgovarajuće akcije s tajništvom AKP-a, kao i godišnji akcijski program. U mjeri u kojoj je to moguće i uzimajući u obzir izdvojene resurse, zahtjevi za financiranje akcija koji nisu predviđeni indikativnim programom unutar AKP-a uključuju se u godišnji akcijski program. U izvanrednim okolnostima zahtjevi se donose kroz posebnu odluku o financiranju Komisije. Članak 14. Postupak razmatranja 1. Suradnja unutar AKP-a mora biti dovoljno fleksibilna i reaktivna da bi se njome osiguralo da njezine akcije ostanu dosljedne ciljevima ovog Sporazuma i nastave uzimati u obzir eventualne promjene u prioritetima i ciljevima skupine država AKP-a. 2. Odbor veleposlanika AKP-a i Komisija na pola razdoblja provedbe i na kraju razdoblja provedbe provode pregled strategije o suradnji unutar AKP-a i indikativnog programa da bi se osigurala prilagodba postojećim okolnostima i osigurala njihova ispravna provedba. Ako okolnosti tako nalažu također se mogu provoditi ad hoc pregledi kojima se uzimaju u obzir nove potrebe koje mogu proizlaziti iz izvanrednih ili nepredviđenih okolnosti kao što su one koje proizlaze iz novih izazova koji su zajednički zemljama AKP-a. 3. Odbor veleposlanika AKP-a i Komisija mogu u sklopu pregleda na pola razdoblja provedbe i na kraju provedbe ili nakon ad hoc pregleda pregledati i prilagoditi stratešku knjigu o suradnji unutar AKP-a. 4. Nakon provedbe pregleda na pola razdoblja provedbe i na kraju provedbe, ili ad hoc pregleda, Odbor veleposlanika AKP-a i Komisija mogu prilagoditi izdvajanja u sklopu indikativnog programa AKP-a i mobilizirati neprogramiranu rezervu unutar AKP-a.” (k) Članak 15. mijenja se kako slijedi: i. stavak 1. zamjenjuje se sljedećim: „1. Programi i projekti koji su predstavljeni od strane odnosne države AKP-a ili relevantne organizacije ili tijela na regionalnoj razini i razini unutar AKP-a podliježu zajedničkoj ocjeni. Odbor za suradnju AKP-EZ za financiranje razvoja razvija opće smjernice i kriterije za ocjenu programa i projekata. Ovi programi i projekti u načelu su višegodišnji i mogu uključivati cijeli niz akcija ograničene veličine u pojedinom području.”; ii. Stavak 3 zamjenjuje se sljedećim: „3. Ocjenom programa i projekata uzimaju se u obzir nacionalna ograničenja u smislu ljudskih resursa i osigurava strategija koja pogoduju promicanju tih resursa. Također se njome uzimaju u obzir posebna obilježja i ograničenja svake države AKP-a ili regije.”; iii. U stavku 4., riječi „nacionalni dužnosnik za ovjeravanje” zamjenjuju se s „nadležni dužnosnik za ovjeravanje”; (l) u cijelom članku 16., riječi „odnosna država AKP-a” zamjenjuju se s „odnosna država AKP-a ili relevantna organizacija ili tijelo na regionalnoj razini i razini unutar AKP-a”; (m) članak 17. zamjenjuje se sljedećim: „Članak 17. Financijski sporazum 1. U pravilu programi i projekti financirani kroz višegodišnji financijski okvir suradnje podliježu financijskom sporazumu kojeg sastavlja Komisija i država AKP-a ili relevantna organizacija ili tijelo na regionalnoj razini i razini unutar AKP-a. 2. Financijski sporazum priprema se u roku od 60 dana od priopćenja odluke o financiranju koju donosi Komisija. Financijski sporazum: (a) predviđa detalje financijskog doprinosa Zajednice, financijske dogovore i uvjete te opće i posebne odredbe u odnosu na program ili projekt, uključujući očekivani ishod i rezultate; i (b) na odgovarajući način predviđa izdvajanja za pokrivanje troškova, nepredviđenih troškova, revizije i evaluacija. 3. Neočekivana bilanca koja preostane nakon zatvaranja računa programa i projekata unutar vremenskog okvira za obveze višegodišnjeg financijskog okvira suradnje iz kojeg su programi i projekti financirani pripisuje se u korist države AKP-a ili relevantne organizacije ili tijela na regionalnoj razini i razini unutar AKP-a.”; (n) u cijelom članku 18., riječi „nacionalni dužnosnik za ovjeravanje” zamjenjuju se s „nadležni dužnosnik za ovjeravanje”; (o) članak 19. mijenja se kako slijedi: i. U stavku 1., riječi „države AKP-a” zamjenjuju se s „države AKP-a ili relevantna organizacija ili tijelo na regionalnoj razini i razini unutar AKP-a”; ii. U stavku 3., riječi „država AKP-a” zamjenjuju se s „država AKP-a ili relevantna organizacija ili tijelo na regionalnoj razini i razini unutar AKP-a”; (p) članak 19.a stavak 1. mijenja se kako slijedi: i. uvodni tekst zamjenjuje se sljedećim: „1. Provedba programa i projekata koji se financiraju iz višegodišnjeg financijskog okvira suradnje na temelju ovog Sporazuma sastoji se uglavnom od sljedećeg:”; ii. točka (d) zamjenjuje se sljedećim: „(d) izravna plaćanja kao proračunska potpora, potpora za sektorske programe, pomoć za dug i potpora za ublažavanje nepovoljnih učinaka koji proizlaze iz kratkoročnih egzogenih šokova, uključujući fluktuacije izvozne zarade.” (q) u članku 19.b, riječi „države AKP-a” zamjenjuju se s „države AKP-a ili relevantna organizacija ili tijelo na regionalnoj razini i razini unutar AKP-a”; (r) članci 19.c i 20. zamjenjuju se sljedećim: „Članak 19.c Dodjela ugovora, dodjela nepovratnih sredstava i izvršavanje ugovora 1. Osim na način kako je predviđeno člankom 26. ugovori i nepovratna sredstva pripisuju se i provode u skladu s pravilima Zajednice te osim u posebnim slučajevima predviđenim tim pravilima u skladu sa standardnim postupcima i dokumentacijom koja je utvrđena i objavljena od strane Komisije u svrhu provedbe suradnje s trećim zemljama na snazi u trenutku pokretanja odnosnog postupka. 2. U decentraliziranom upravljanju kada je iz zajedničke ocjene jasno da su postupci za dodjelu ugovora i nepovratnih sredstava u državi AKP-a ili regiji primateljici ili postupci odobreni od strane pružatelja sredstava u skladu s načelima transparentnosti, proporcionalnosti, jednakog postupanja i nediskriminacije i da se njima sprečava bilo koja vrsta sukoba interesa, Komisija koristi ove postupke u skladu s Pariškom deklaracijom, ne dovodeći u pitanje članak 26., u cijelosti u skladu s pravilima kojima se regulira realizacija ovlasti u ovom području. 3. Država AKP-a ili relevantna organizacija ili tijelo na regionalnoj razini i razini unutar AKP-a obvezuje se redovito provjeravati da li su operacije financirane iz višegodišnjeg financijskog okvira suradnje na temelju ovog Sporazuma uredno provedene, a da bi se poduzele odgovarajuće mjere za sprečavanje nepravilnosti i prevare i, ako je potrebno, poduzimale pravne radnje za povrat nepravilno isplaćenih sredstava. 4. U decentraliziranom upravljanju države AKP-a ili relevantna organizacija ili tijelo na regionalnoj razini i razini unutar AKP-a pregovaraju, utvrđuju, potpisuju i izvršavaju ugovore. Ove države ili relevantna organizacija ili tijelo na regionalnoj razini i razini unutar AKP-a može međutim pozvati Komisiju da pregovara, utvrđuje, potpisuje i izvršava ugovore u njihovo ime. 5. Na temelju obveze iz članka 50. ovog Sporazuma, ugovori i nepovratna sredstva koji se financiraju iz resursa višegodišnjeg financijskog okvira suradnje s AKP provode se u skladu s međunarodno priznatim osnovnim standardima u području radnog prava. 6. Stručna skupina predstavnika Tajništva skupine država AKP-a i Komisije osniva se sa svrhom identifikacije, na zahtjev jedne ili više stranaka, odgovarajućih alternativa i prijedloga izmjena i poboljšanja pravila i postupaka iz stavaka 1. i 2. Ova stručna skupina također podnosi povremeno izvješće AKP-EZ odboru za suradnju za financiranje razvoja čime mu pomaže u njegovom zadatku preispitivanja problema koji okružuju provedbu aktivnosti za razvojnu suradnju i predlaganja odgovarajućih mjera. Članak 20. Ispunjavanje uvjeta Osim ako je odobreno odstupanje u skladu s člankom 22. te ne dovodeći u pitanje članak 26.: 1. Sudjelovanje u postupcima za dodjelu ugovora o nabavi ili nepovratnih sredstava koja se financiraju iz višegodišnjeg financijskog okvira suradnje na temelju ovog Sporazuma otvoreno je za: (a) sve fizičke osobe koje su državljani ili pravne osobe s poslovnim nastanom u državi AKP-a, državi članici Europske zajednice, službenoj zemlji kandidatkinji Europske zajednice ili državi članici Europskog gospodarskog prostora; (b) sve fizičke osobe koje su državljani ili pravne osobe s poslovnim nastanom u najnerazvijenijim zemljama na način kako ih definiraju Ujedinjeni narodi. 1.a Sudjelovanje u postupcima za dodjelu ugovora o nabavi ili dodjelu nepovratnih sredstava koja se financiraju iz višegodišnjeg financijskog okvira suradnje na temelju ovog Sporazuma također je dostupno svim fizičkim osobama koje su državljani ili pravnim osobama koje imaju poslovni nastan u bilo kojoj zemlji osim onih navedenih u stavku 1., gdje postoji reciprocitetan pristup vanjskoj pomoći. Reciprocitetan pristup u najnerazvijenijim zemljama na način kako ih definiraju Ujedinjeni narodi automatski se odobrava članicama OECD/DAC. Reciprocitetan pristup uspostavlja se putem posebne odluke Komisije u odnosu na određenu zemlju ili regionalnu skupinu zemalja. Odluku donosi Komisija u dogovoru s državama AKP-a te ostaje na snazi najmanje jednu godinu. 2. Usluge na temelju ugovora koji se financira iz višegodišnjeg financijskog okvira suradnje na temelju ovog Sporazuma mogu pružati stručnjaci, bez obzira na njihovo državljanstvo, ne dovodeći pritom u pitanje kvalitativne i financijske zahtjeve predviđene pravilima o nabavi Zajednice. 3. Zalihe i materijali kupljeni na temelju ugovora koji se financira iz višegodišnjeg financijskog okvira suradnje na temelju ovog Sporazuma moraju imati podrijetlo u državi koja ispunjava uvjete iz stavaka 1. ili 1.a. U ovom kontekstu definicija načela „proizvoda s podrijetlom” ocjenjuje se upućivanjem na relevantne međunarodne sporazume te zalihe s podrijetlom u Zajednici uključuju zalihe s podrijetlom u prekomorskim zemljama i državnim područjima. 4. Sudjelovanje u postupcima za dodjelu ugovora o nabavi ili nepovratnih sredstava koja se financiraju iz višegodišnjeg financijskog okvira suradnje na temelju ovog Sporazuma otvoreno je za međunarodne organizacije. 5. Kada se iz višegodišnjeg financijskog okvira suradnje na temelju ovog Sporazuma financira neka operacija koja se provodi preko međunarodne organizacije, sudjelovanje u postupcima za dodjelu ugovora o nabavi ili nepovratnih sredstava otvoreno je za sve fizičke i pravne osobe koje ispunjavaju uvjete iz stavaka 1. ili 1.a i sve fizičke i pravne osobe koje ispunjavaju uvjete u skladu s pravilima organizacije, s tim da se mora osigurati jednak tretman za sve donatore. Ista pravila primjenjuju se na zalihe i materijale. 6. Kada se iz višegodišnjeg financijskog okvira suradnje na temelju ovog Sporazuma financira neka operacija koja se provodi kao dio regionalne inicijative, sudjelovanje u postupcima za dodjelu ugovora o nabavi ili nepovratnih sredstava otvoreno je za sve fizičke i pravne osobe koje ispunjavaju uvjete iz stavaka 1. ili 1.a i sve fizičke i pravne osobe iz zemlje koja sudjeluje u relevantnoj inicijativi. Ista pravila primjenjuju se na zalihe i materijale. 7. Kada se iz višegodišnjeg financijskog okvira suradnje na temelju ovog Sporazuma financira neka operacija koju sufinancira treća zemlja, sudjelovanje u postupcima za dodjelu ugovora o nabavi ili nepovratnih sredstava otvoreno je za sve fizičke i pravne osobe koje ispunjavaju uvjete iz stavaka 1. ili 1.a i sve osobe koje ispunjavaju uvjete na temelju pravila gore navedene treće zemlje. Ista pravila primjenjuju se na zalihe i materijale.”; (s) članak 21. briše se (3); (t) članak 22. stavak 1. zamjenjuje se sljedećim: „1. U izvanrednim uredno opravdanim okolnostima, fizičke ili pravne osobe iz trećih zemalja koje ne ispunjavaju uvjete iz članka 20. mogu biti ovlaštene sudjelovati u postupcima za dodjelu ugovora o nabavi ili nepovratnih sredstava koji su financirani od strane Zajednice iz višegodišnjeg financijskog okvira suradnje na temelju ovog Sporazuma na osnovani zahtjev države AKP-a ili relevantne organizacije ili tijela na regionalnoj razini i razini unutar AKP-a. država AKP-a ili relevantna organizacija ili tijelo na regionalnoj razini i razini unutar AKP-a osigurava za Komisiju od slučaja do slučaja informacije potrebne za odluku o takvom odstupanju, s tim da se posebna pažnja poklanja sljedećem: (a) geografskom položaju odnosne države AKP-a ili regije; (b) konkurentnosti izvoditelja, dobavljača i savjetnika od država članica i država AKP-a; (c) potrebi da se izbjegavaju prevelika povećanja troškova izvedbe ugovora; (d) poteškoćama s prijevozom ili kašnjenjem zbog rokova isporuke ili drugih sličnih problema; (e) tehnologiji koja je najprikladnija i najbolje odgovara lokalnim uvjetima; (f) slučajevima ekstremne žurnosti; (g) raspoloživosti proizvoda i usluga na relevantnim tržištima.”; (u) brišu se članci 23. i 25. (4); (v) u članku 26. stavku 1. uvodni tekst zamjenjuju se sljedećim: „1. Mjere se poduzimaju da bi se potaknulo najveće moguće sudjelovanje fizičkih i pravnih osoba iz država AKP-a u izvedbi ugovora financiranih iz višegodišnjeg financijskog okvira suradnje na temelju ovog Sporazuma, a da bi se dopustila optimizacija fizičkih i ljudskih resursa tih država. S tom namjenom:”; (w) brišu se članci 27., 28. i 29. (5); (x) u članku 30. uvodni tekst zamjenjuju se sljedećim: „Svaki spor između tijela države AKP-a ili relevantne organizacije ili tijela na regionalnoj razini i razini unutar AKP-a i izvoditelja, dobavljača ili pružatelja usluga za trajanja ugovora financiranog iz višegodišnjeg financijskog okvira suradnje na temelju ovog Sporazuma:”; (y) članci 33. i 34. zamjenjuju se sljedećim: „Članak 33. Modaliteti 1. Ne dovodeći u pitanje evaluacije provedene od strane država AKP-a ili relevantne organizacije ili tijela na regionalnoj razini i razini unutar AKP-a ili Komisije, ovaj posao odrađuju zajedno države AKP-a ili relevantna organizacija ili tijelo na regionalnoj razini i razini unutar AKP-a i Zajednica. AKP-EZ odbor za suradnju za financiranje razvoja osigurava zajedničku prirodu zajedničkih operacija nadzora i evaluacije. Kako bi pomogli AKP-EZ odboru za suradnju za financiranje razvoja Komisija i AKP Opće tajništvo pripremaju i provode zajednički nadzor i evaluacije i podnose izvješća Odboru. Odbor na svojem prvom sastanku nakon potpisivanja Sporazuma rješava operativne modalitete čiji je cilj osiguranje zajedničke prirode operacija i na godišnjoj osnovi odobrava program rada. 2. Radnje nadzora i evaluacije jesu ponajprije: (a) osigurati redovne i neovisne ocjene operacija i radnji koje se financiraju iz višegodišnjeg financijskog okvira suradnje na temelju ovog sporazuma usporedbom rezultata s ciljevima; i time (b) omogućiti državama AKP-a ili relevantnoj organizaciji ili tijelu na regionalnoj razini i razini unutar AKP-a i Komisiji i zajedničkim ustanovama da iskustvo pretoče u osmišljavanje i realizaciju buduće politike i operacija. Članak 34. Komisija 1. Komisija na sebe preuzima financijsku realizaciju operacija izvršenih s resursima iz višegodišnjeg financijskog okvira suradnje na temelju ovog Sporazuma uz iznimku Investicijske linije i subvencija za kamatnu stopu, pomoću sljedećih glavnih načina upravljanja: (a) centralizirano upravljanje; (b) decentralizirano upravljanje. 2. U načelu financijska realizacija resursa iz višegodišnjeg financijskog okvira suradnje na temelju ovog sporazuma od strane Komisije jest decentralizirana. U ovom primjeru realizacijske dužnosti provode države AKP-a u skladu s člankom 35. 3. Da bi se izvršavala financijska realizacija resursa iz višegodišnjeg financijskog okvira suradnje na temelju ovog Sporazuma, Komisija će delegirati svoje izvršne ovlasti unutar vlastitih odjela. Komisija će obavijestiti države AKP-a i Odbor AKP-EZ o suradnji za financiranje razvoja o delegaciji zadataka.”; (z) članak 35. mijenja se kako slijedi: i. u stavku 1. uvodni tekst zamjenjuje se sljedećim: „1. Vlada svake države AKP-a imenuje nacionalnog dužnosnika za ovjeravanje da je zastupa u svim operacijama koje se financiraju iz resursa višegodišnjeg financijskog okvira suradnje na temelju ovog Sporazuma kojim upravljaju Komisija i Banka. Nacionalni dužnosnik za ovjeravanje imenuje jednog ili više zamjenika nacionalnog dužnosnika za ovjeravanje koji ga mijenjaju ako nije u mogućnosti izvršavati svoje dužnosti i o imenovanju je dužan obavijestiti Komisiju. Kada su ispunjeni uvjeti vezani za institucionalnu sposobnost i zdravo financijsko upravljanje, nacionalni dužnosnik za ovjeravanje može delegirati neke od svojih funkcija za provedbu programa i projekata na tijelo nadležno unutar nacionalne uprave. Nacionalni dužnosnik za ovjeravanje dužan je obavijestiti Komisiju o delegiranju svojih ovlasti. U slučaju regionalnih programa i projekata, relevantna organizacija ili tijelo određuje Regionalnog dužnosnika za ovjeravanje čije dužnosti odgovaraju, mutatis mutandis, onima nacionalnog dužnosnika za ovjeravanje. U slučaju programa i projekata unutar AKP-a, Odbor veleposlanika AKP-a. određuje dužnosnika iz AKP-a za ovjeravanje čije dužnosti odgovaraju, mutatis mutandis, onima nacionalnog dužnosnika za ovjeravanje. U slučaju da AKP tajništvo nije dužnosnik za ovjeravanje, Odbor veleposlanika potrebno je obavijestiti u skladu s financijskim sporazumom o provedbi programa i projekata. Kada je Komisija svjesna problema u izvršavanju postupaka koji se odnose na upravljanje resursima iz višegodišnjeg financijskog okvira suradnje na temelju ovog Sporazuma ona u dogovoru s nadležnim dužnosnikom za ovjeravanje stupa u sve potrebne kontakte za rješavanje situacije i poduzima odgovarajuće korake. Nadležni dužnosnik za ovjeravanje preuzima financijsku odgovornost samo za izvršne zadatke koji su mu povjereni. Kada se resursima iz višegodišnjeg financijskog okvira suradnje iz ovog sporazuma upravlja na decentralizirani način i podložno eventualnim dodatnim ovlastima koje daje Komisija, nadležni dužnosnik za ovjeravanje:”; ii. u stavku 2., riječi „nacionalni dužnosnik za ovjeravanje” zamjenjuju se s „nadležni dužnosnik za ovjeravanje”; (za) članak 37. mijenja se kako slijedi: i. u stavku 2., riječi „države AKP-a” zamjenjuju se s „države AKP-a ili relevantna organizacija ili tijelo na regionalnoj razini i razini unutar AKP-a”; ii. u stavku 4., riječi „nacionalni dužnosnik za ovjeravanje” zamjenjuju se s „nadležni dužnosnik za ovjeravanje”; iii. u stavku 6., riječi „nacionalni dužnosnik za ovjeravanje” zamjenjuju se s „nadležni dužnosnik za ovjeravanje”; iv. u stavku 7., riječi „država AKP-a ili odnosne države” zamjenjuju se s „država AKP-a ili relevantna organizacija ili tijelo na regionalnoj razini i razini unutar AKP-a.”